CELEX: 32020R1298
Language: sk
Date: 2020-07-13 00:00:00
Title: Delegované nariadenie Komisie (EÚ) 2020/1298 z 13. júla 2020, ktorým sa mení príloha k nariadeniu Európskeho parlamentu a Rady (EÚ) 2019/452, ktorým sa ustanovuje rámec na preverovanie priamych zahraničných investícií do Únie

18.9.2020   
               
               
                  SK
               
               
                  Úradný vestník Európskej únie
               
               
                  L 304/1
               
            
         DELEGOVANÉ NARIADENIE KOMISIE (EÚ) 2020/1298
         z 13. júla 2020,
         ktorým sa mení príloha k nariadeniu Európskeho parlamentu a Rady (EÚ) 2019/452, ktorým sa ustanovuje rámec na preverovanie priamych zahraničných investícií do Únie
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/452 z 19. marca 2019, ktorým sa ustanovuje rámec na preverovanie priamych zahraničných investícií do Únie (1), a najmä na jeho článok 8 ods. 4,
         keďže:
         
                     (1)
                  
                  
                     V článku 8 ods. 3 nariadenia (EÚ) 2019/452 sa stanovuje, že projekty alebo programy v záujme Únie majú zahŕňať tie projekty a programy, na ktorých financovaní sa v podstatnej výške alebo významnou mierou podieľa Únia alebo na ktoré sa vzťahuje právo Únie týkajúce sa kritickej infraštruktúry, kritických technológií alebo kritických vstupov, ktoré sú nevyhnutné pre bezpečnosť alebo verejný poriadok.
                  
               
                     (2)
                  
                  
                     Zoznam projektov alebo programov v záujme Únie uvedených v bode 1 sa uvádza v prílohe k nariadeniu (EÚ) 2019/452.
                  
               
                     (3)
                  
                  
                     Komisia zistila, že existuje niekoľko ďalších projektov a programov, na ktorých financovaní sa v podstatnej výške alebo významnou mierou podieľa Únia alebo na ktoré sa vzťahuje právo Únie týkajúce sa kritickej infraštruktúry, kritických technológií alebo kritických vstupov, ktoré sú nevyhnutné pre bezpečnosť alebo verejný poriadok, a ktoré by sa preto mali takisto zahrnúť do už uvedeného zoznamu.
                  
               
                     (4)
                  
                  
                     Je vhodné výslovne uviesť partnerstvá v rámci programu Horizont 2020, ktoré majú formu účasti Únie na programoch viacerých členských štátov, nástroje, ako sú spoločné podniky, alebo orgány, ako je Európsky inovačný a technologický inštitút. Tieto partnerstvá zohrávajú dôležitú úlohu v opatreniach EÚ zameraných na riešenie núdzových situácií v oblasti zdravotnej starostlivosti, ako je napríklad pandémia COVID-19, keďže okrem iných oblastí podporujú výskum a inováciu v oblasti verejného zdravia, iniciatívy na zlepšenie efektívnosti, účinnosti a kvality procesu vývoja liekov a partnerstvá medzi súkromným sektorom a akademickou obcou, ktorých cieľom je zlepšiť udržateľnosť systémov zdravotnej starostlivosti.
                  
               
                     (5)
                  
                  
                     Príloha k nariadeniu (EÚ) 2019/452 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha k nariadeniu (EÚ) 2019/452 sa mení takto:
            
                        1.
                     
                     
                        Bod 3 sa nahrádza takto:
                        
                                    „3.
                                 
                                 
                                    Horizont 2020 vrátane programov v oblasti výskumu a rozvoja podľa článku 185 ZFEÚ a spoločných podnikov alebo akýchkoľvek iných štruktúr zriadených podľa článku 187 ZFEÚ:
                                    nariadenie Európskeho parlamentu a Rady (EÚ) č. 1291/2013 z 11. decembra 2013, ktorým sa zriaďuje program Horizont 2020 – rámcový program pre výskum a inováciu (2014 – 2020) a zrušuje rozhodnutie č. 1982/2006/ES (Ú. v. EÚ L 347, 20.12.2013, s. 104), vrátane opatrení v jeho rámci, ktoré sa týkajú kľúčových podporných technológií, akými sú umelá inteligencia, robotika, polovodiče a kybernetická bezpečnosť.“
                                 
                              
                  
                        2.
                     
                     
                        Bod 8 sa nahrádza takto:
                        
                                    „8.
                                 
                                 
                                    Stála štruktúrovaná spolupráca (PESCO):
                                    rozhodnutie Rady (SZBP) 2018/340 zo 6. marca 2018, ktorým sa stanovuje zoznam projektov, ktoré sa majú rozvíjať v rámci PESCO (Ú. v. EÚ L 65, 8.3.2018, s. 24);
                                    rozhodnutie Rady (SZBP) 2018/1797 z 19. novembra 2018, ktorým sa mení a aktualizuje rozhodnutie (SZBP) 2018/340, ktorým sa stanovuje zoznam projektov, ktoré sa majú rozvíjať v rámci PESCO (Ú. v. EÚ L 294, 21.11.2018, s. 18);
                                    rozhodnutie Rady (SZBP) 2019/1909 z 12. novembra 2019, ktorým sa mení a aktualizuje rozhodnutie (SZBP) 2018/340, ktorým sa stanovuje zoznam projektov, ktoré sa majú rozvíjať v rámci PESCO (Ú. v. EÚ L 293, 14.11.2019, s. 113).“
                                 
                              
                  
                        3.
                     
                     
                        Dopĺňajú sa tieto body 9, 10 a 11:
                        
                                    „9.
                                 
                                 
                                    Prípravná akcia zameraná na prípravu nového programu EÚ GOVSATCOM:
                                    nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, a najmä jeho článok 58 ods. 2 písm. b) (Ú. v. EÚ L 193, 30.7.2018, s. 1).
                                 
                              
                                    10.
                                 
                                 
                                    Prípravná akcia pre výskum v oblasti obrany:
                                    nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012, a najmä jeho článok 58 ods. 2 písm. b) (Ú. v. EÚ L 193, 30.7.2018, s. 1).
                                 
                              
                                    11.
                                 
                                 
                                    Európsky spoločný podnik pre ITER:
                                    rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (Ú. v. EÚ L 90, 30.3.2007, s. 58).“
                                 
                              
                  
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Toto nariadenie sa v súlade s článkom 16 ods. 6 nariadenia (EÚ) 2019/452 uverejní v Úradnom vestníku Európskej únie po uplynutí lehoty na vznesenie námietok Európskym parlamentom alebo Radou alebo potom, čo Európsky parlament a Rada informujú Komisiu o svojom rozhodnutí nevzniesť námietku.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 13. júla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 79 I, 21.3.2019, s. 1.